EXPOSICIÓN PÚBLICA DO PADRÓN TRIBUTARIO DAS TAXAS DE AUGA, LIXO E SUMIDOIROS DE SETEMBRO-OUTUBRO (5º BIMESTRE) DE 2023
ADMINISTRACIÓN LOCAL — Municipal — Pontevedra (Recadación, 03/11/2023)

Período impositivo: setembro-outubro de 2023–5º bimestre Lugar: Servizo de coordinación tributaria sito na rúa dos Ferreiros núm.28 Horario: de luns a venres, de 9:00 a 13:30 horas Prazo: ata o 10 de xaneiro de 2024 Exponse ao público ata a data indicada o antedito padrón dos suxeitos pasivos substitutos do contribuínte suxeitos ao mencionado tributo aprobado por resolución da responsable do Órgano de tesouraría e xestión tributaria (OTXT). Os recibos deste padrón incluirán, no seu caso, os contribuíntes suxeitos ao canon da auga e/ou ao canon de xestión da depuradora, tributos propios da Comunidade Autónoma de Galicia. Contra o precedente acto, que non pon fin á vía administrativa, e sen prexuízo de calquera outro recurso que considere oportuno o interesado, poderá interpoñerse: No primeiro caso, deberase notificar a resolución no prazo dun mes, conforme co establecido no artigo 14.2 do texto refundido da Lei reguladora das facendas locais, aprobado polo Real decreto lexislativo 2/2004, entendéndose desestimado de non resolverse en prazo, podendo entón os interesados interpoñer reclamación económica-administrativa no prazo dun mes contado dende o día seguinte ao da desestimación presunta, consonte ao establecido no artigo 235 da Lei xeral tributaria e 20 do Regulamento orgánico do Tribunal Económico-Administrativo do Concello de Pontevedra. No segundo caso, deberase notificar a resolución no prazo dun ano (seis meses no caso de ser procedemento abreviado), entendéndose desestimado de non resolverse en prazo, podendo o interesado presentar recurso contencioso-administrativo no prazo de seis meses contados desde o día seguinte ao da desestimación presunta, de conformidade ao establecido no artigo 46.1) e 4) da Lei 29/1998 da xurisdición contencioso-administrativa. Así mesmo, a repercusión do canon da auga e do canon de xestión da depuradora poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Por resolución da responsable do OTXT da mesma data apróbase o período voluntario de recadación e a data de cargo en conta dos recibos domiciliados en entidades financeiras do antedito tributo: Período voluntario de recadación: do 10 de novembro de 2023 ao 10 de xaneiro de 2024. Data de cargo en conta dos recibos domiciliados: 15 de novembro de 2023. Forma de pagamento: En calquera oficina das seguintes entidades colaboradoras na recadación municipal, empregando o instrumento de cobro enviado ao domicilio fiscal dos contribuíntes para tal fin: ABANCA, BBVA, CAIXA RURAL GALEGA, CAIXABANK, SABADELL GALLEGO, BANCO SANTANDER, NOVO BANCO, UNICAJA BANCO ou a través da Oficina Virtual Tributaria (OVT) do Concello de Pontevedra na ligazón web https://ovt.pontevedra. gal Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). No caso do canon da auga e do canon de xestión da depuradora suporá a esixencia pola consellería competente en materia de facenda da Xunta de Galicia. Domiciliación: Aconsellámoslle que, para a súa comodidade, domicilie o pagamento dos seus tributos dalgún dos seguintes xeitos: Normas de procedemento para o ingreso dos tributos municipais de cobro periódico por recibo do Excmo. Concello de Pontevedra: 1.— O Concello remitirá aos domicilios fiscais dos contribuíntes un aviso de pagamento co que se deberá efectuar o ingreso en calquera das oficinas das entidades de depósito autorizadas para a prestación do servizo de colaboración na xestión recadadora municipal (a práctica totalidade das mesmas), ata a data límite de ingreso que se sinala naquel, no horario de caixa establecido por cada entidade para o pagamento dos recibos non domiciliados. Unha vez efectuado o ingreso polo importe total que se ten que pagar, o exemplar para o interesado seralle devolto a este, o cal, debidamente dilixenciado, constituirá o xustificante de pago para todos os efectos.2.— A non recepción ou calquera outro erro nos datos consignados no documento cobratorio non exime da obriga de pagamento (art.102 da Lei 58/2003 de 17 de decembro, Xeral Tributaria). Os contribuíntes que, trinta días antes do remate do período voluntario de ingreso, non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais de recadación. Para a súa comodidade, acuda con antelación suficiente a solicitar o duplicado, evitando deste xeito a formación de colas e aglomeracións os derradeiros días do período voluntario. Tamén poderá obter un duplicado a través da OVT do Concello de Pontevedra.3.— Os contribuíntes que domiciliasen o pagamento dos seus tributos cargaráselle en conta o importe correspondente de acordo coas súas indicacións. Pontevedra, 23 de outubro de 2023. A responsable do OTXT.